BJELOVARSKO-BILOGORSKA ŽUPANIJA
OPĆINA KONČANICA
ČEŠKI DJEČJI VRTIĆ KONČANICA
UPRAVNO VIJEĆE

KLASA: 601-02/23-02/02
URBROJ: 2103-12-04/1-23-2

Z  A  P  I  S  N  I  K
sa 11. sjednice Upravnog vijeća Češkog dječjeg vrtića Končanica, održane dana 30. ožujka 2023. godine u prostorijama Područne osnovne škole u Končanici, Končanica 341, s početkom u 10:00 sati.
Nazočni članovi: Marija Kubišta, Mira Čukelj, Maja Janda Starčević i Nikolina Santo.
Odsutni članovi: Tihana Paclik-opravdano.
Ostali nazočni: Gordana Tomašek – ravnateljica Češkog dječjeg vrtića Končanica, Dalibor Tomašek – pročelnik JUO Općine Končanica, Ivana Valenta – direktorica Komunalca Končanica d.o.o. i ujedno i voditeljica računovodstva ČDV Končanica i Oto Janda – službenik Općine Končanica i ujedno zapisničar.
Jednoglasno je usvojen slijedeći
D N E V N I  R E D:
1.  Usvajanje zapisnika sa 10. sjednice Upravnog vijeća,
2. Razmatranje te usvajanje Pravilnika o II izmjenama i dopunama Pravilnika o plaćama, naknadama plaće i drugim materijalnim pravima radnika zaposlenih u Češkom dječjem vrtiću Končanica,
3. Razmatranje te donošenje Odluke o zapošljavanju čistačice u Češkom dječjem vrtiću Končanica na nepuno radno vrijeme,
4. Razmatranje te usvajanje Završnog računa Financijskog plana Češkog dječjeg vrtića Končanica za 2022. godinu,
5.  Razno.

Ad 1.) Usvajanje Zapisnika sa 10. sjednice Upravnog vijeća
Članovi Upravnog vijeća nisu imali primjedbe na dostavljeni prijedlog Zapisnika sa 10. sjednice Upravnog vijeća održane dana 07. ožujka 2023. godine, te su jednoglasno donijeli slijedeći
ZAKLJUČAK: Usvaja se Zapisnik sa 10. sjednice Upravnog vijeća održane dana 07. ožujka 2023. godine.

Ad 2.) Razmatranje te usvajanje Pravilnika o II. izmjenama i dopunama Pravilnika o plaćama, naknadama plaće i drugim materijalnim pravima radnika zaposlenih u ČDV Končanica
Ovu točku pojasnila je predsjednica Upravnog vijeća. Radi usklađivanja sa minimlnom osnovicom za obračun plaća radnika, potrebno je bilo korigirati koeficijente zaposlenih radnika i to kuharice i čistačice u Čekom dječjem vrtiću. Do sada su ti koeficijenti iznosili za čistačicu 1,400 a za kuharicu 1,515. S obzirom da naveden osnovice ne zadovoljavaju minimalnu osnovicu, predlaže se povećanje koeficijenta i to čistačice sa 1,400 na 1,550 i kuharice sa 1,515 na 1,700. Osnovica za obračun plaća iznosi 3.460,60 kuna. Na naš prijedlog Općinsko vijeće Općine Končanica na svojoj sjednici, održanoj 28. ožujka 2023. godine dalo je suglasnost te nam predstoji samo usvajanje II. izmjena Pravilnika.
Nakon kraće rasprave, sukladno članku 45. Statuta, članovi Upravnog vijeća jednoglasno su usvojili;
PRAVILNIK o II. izmjenama i dopunama Pravilnika o plaćama, naknadama plaće i drugim materijalnim pravima radnika zaposlenih u Češkom dječjem vrtiću Končanica.

Ad 3.) Razmatranje te donošenje Odluke o zapošljavanju čistačice u Češkom dječjem vrtiću Končanica na nepuno radno vrijeme
Ovu točku pojasnila je ravnateljica. Ona je kazala kako na raspisani natječaj je prispjela samo jedna prijava i to Manuele Finek iz Končanice. Kandidat je dostavio potrebu dokumentaciju osim potvrde o poznavanju češkog jezika. Predlaže da se donese odluka o zapošljavanju Manuele Finek na radno mjesto čistačice u Češkom dječjem vrtiću Končanica na nepuno radno vrijeme. 
Sukladno članku 45. Statuta vrtića, članovi Upravnog vijeća jednoglasno su utvrdili i usvojili
Odluku o zasnivanju radnog odnosa na neodređeno vrijeme na nepuno radno vrijeme na radno mjesto čistačice m/ž u Češkom dječjem vrtiću Končanica

Ad 4.) Razmatranje te usvajanje Završnog računa Financijskog plana Češkog dječjeg vrtića Končanica za 2022. godinu
Ovu točku pojasnila je Ivana Valenta, računovođa Češkog dječjeg vrtića Končanica. Ona je kazala kako je Vrtić u 2022. godini uprihodovao ukupno 665.335,61 kuna. Ukupni rashodi iznose 673.557,06 kuna. Manjak prihoda nad rashodima iznosi 8.221,45 kuna. Iz prethodne godine preneseno je 1.926,00 kuna. Manjak koji se prenosi u 2023. godinu iznosi 6.295,45 kuna. Navedeno će se pokriti iz tekućeg poslovanja za 2023. godinu.
Sukladno članku 45. Statuta vrtića, članovi Upravnog vijeća jednoglasno su utvrdili i usvojili
Završni račun Financijskog plana Češkog dječjeg vrtića Končanica za 2022. godinu

Ad 5.) Razno
Pod ovom točkom raspravljalo se o tekućoj problematici u Češkom dječjem vrtiću Končanica.
Nakon kraće rasprave, predsjednica se zahvalila svima na konstruktivnom radu i zaključila rad ove sjednice Upravnog vijeća u 10:30 sati.

               Zapisnik sastavio:                                                    	Predsjednica Upravnog vijeća:
                    Oto Janda                                                                      	Marija Kubišta, v.r.














































OPĆINA KONČANICA
ČEŠKI DJEČJI VRTIĆ KONČANICA
   UPRAVNO VIJEĆE

Na temelju članka 51. Zakona o predškolskom odgoju i obrazovanju (NN 10/97, 107/07, 94/13 i 98/19), članka 45. Statuta ČEŠKOG DJEČJEG VRTIĆA KONČANICA-ČEŠKA MATERSKA ŠKOLA KONČENICE, po prijedlogu ravnateljice Vrtića a uz prethodnu suglasnost Općinskog vijeća Općine Končanica (KLASA: 601-02/23-05/01, URBROJ: 2103-12-01-23-2 od 28. ožujka 2023. godine), Upravno vijeće Češkog dječjeg vrtića Končanica na svojoj 11. sjednici održanoj dana 30. ožujka 2023. godine donijelo je

                                                                                                                                                          
Pravilnik 
o II. izmjenama i dopunama Pravilnika
o plaćama, naknadama plaće i drugim materijalnim pravima radnika zaposlenih u Češkom dječjem vrtiću Končanica

Članak 1.
	U Pravilniku o plaćama, naknadama plaće i drugim materijalnim pravima radnika zaposlenih u Češkom dječjem vrtiću Končanica (KLASA: 120-01/15-01/02, URBROJ: 2111/02-04/1-15-1 od 13. listopada 2015. godine i URBROJ: 2103/12-04/1-22-2 od 30. ožujka 2022. godine), u članku 3. tabela se mijenja i nova glasi:

„Članak 3.
Koeficijenti za obračun plaće :
	Radno mjesto
	Osnovni koeficijent

	Ravnatelj:
završen preddiplomski sveučilišni studij ili stručni studij odgovarajuće vrste, odnosno studij odgovarajuće vrste kojim je stečena viša stručna sprema u skladu s ranijim propisima
	2,773

	Odgojitelj:
završen preddiplomski sveučilišni studij ili stručni studij odgovarajuće vrste, odnosno studij odgovarajuće vrste kojim je stečena viša stručna sprema u skladu s ranijim propisima, kao i osoba koja je završila sveučilišni diplomski studij ili specijalistički studij odgovarajuće vrste.

	2,090

	Kuharica
	1,700  

	Spremač – spremačica
	1,550  



Članak 2.
	Ostale odredbe Pravilnika ne mijenjaju se i ostaju na snazi. 

Članak 4.
	Ovaj Pravilnik o izmjenama i dopunama Pravilnika o plaćama, naknadama plaće i drugim materijalnim pravima radnika zaposlenih u Češkom dječjem vrtiću Končanica, stupa na snagu prvog dana od dana objave na oglasnoj ploči Češkog dječjeg vrtića Končanica.







KLASA: 120-01/15-01/02
URBROJ: 2103-12-04/1-23-3
Končanica, 30. ožujak 2023.
                                                                                                                Predsjednica Upravnog vijeća :
								                 (Marija Kubišta, v.r.)




Ovaj Pravilnik objavljen je na oglasnoj ploči Češkog dječjeg vrtića Končanica dana 31. ožujka 2023. godine.
									RAVNATELJICA:
									Gordana Tomašek, v.r.













































BJELOVARSKO-BILOGORSKA ŽUPANIJA 
OPĆINA  KONČANICA 
ČEŠKI  DJEČJI  VRTIĆ KONČANICA 
KONČANICA  341 

KLASA: 400-05/23-01/01
URBROJ: 2103-12-04/1-23-1
Končanica, 30. ožujak 2023. 

                 Na temelju članka 45. stavka Statuta Češkog dječjeg  vrtića Končanica, Upravno vijeće Češkog dječjeg vrtića Končanica na svojoj 11. sjednici, održanoj 30. 03. 2023. godine, donijelo je 

O  D  L  U  K  U
o usvajanju Godišnjeg izvještaja o izvršenju Financijskog plana Češkog dječjeg
Vrtića Končanica za 2022. godinu


                                                                         Članak 1. 
               Ovom Odlukom usvaja se Godišnji izvještaj o izvršenju Financijskog plana za 2022. godinu, koji sadrži:
· Bilancu planiranih i izvršenih prihoda i primitaka Financijskog plana za 2022. godinu
· Bilancu planiranih i izvršenih rashoda i izdataka Financijskog plana za 2022. godinu

                                                                        Članak 2.
	Godišnje izvješće o izvršenju Financijskog plana Češkog dječjeg vrtića Končanica objavit će se na službenim stranicama Općine Končanica www.koncanica.hr.

                                                                        Članak 3.
	Ova Odluka stupa na snagu danom donošenja i objavit će se na oglasnoj ploči Češkog dječjeg vrtića Končanica i na internet stranici Općine Končanica.


							   PREDSJEDNICA UPRAVNOG VIJEĆA
							ČEŠKOG DJEČJEG VRTIĆA KONČANICA
									Marija Kubišta, v.r.

Ova Odluka objavljena je na oglasnoj ploči Češkog dječjeg vrtića Končanica dana 31. ožujka 2023. godine.
									RAVNATELJICA:
									Gordana Tomašek, v.r.














OPĆINA KONČANICA
ČEŠKI DJEČJI VRTIĆ KONČANICA
UPRAVNO VIJEĆE

KLASA: 112-02/23-01/01
URBROJ: 2103-12-04/1-23-1
Končanica, 30. ožujak 2023.

	Na temelju članka 26. Zakona o predškolskom odgoju i naobrazbi („Narodne novine“, broj 10/97, 107/07, 94/13 i 98/19) i članka 45. Statuta Češkog dječjeg vrtića Končanica i njegovim izmjenama (KLASA: 012-03/2009-01/01, URBROJ: 2111/02-04/1-2009-1 od 26. veljače 2009. godine, URBROJ: 2111/02-04/1-13-2 od 30. prosinca 2013. godine i URBROJ: 2111/02-04/1-16-3 od 29. lipnja 2016. godine), Upravno vijeće Češkog dječjeg vrtića Končanica, na prijedlog ravnateljice, na svojoj 11. sjednici, održanoj 30. ožujka 2023. godine, donijelo je

O  D  L  U  K  U
o zasnivanju radnog odnosa na neodređeno vrijeme na nepuno radno vrijeme
na radno mjesto čistačice m/ž u Češkom dječjem vrtiću Končanica

I.
	Ovom Odlukom zasniva se radni odnos na neodređeno vrijeme na nepuno radno vrijeme od 20 sati tjedno na radno mjesto čistačice m/ž u Češkom dječjem vrtiću Končanica. 

II.
	Na radno mjesto čistačice m/ž u Češkom dječjem vrtiću Končanica na nepuno radno vrijeme od 20 sati tjedno izabire se:
	- Manuela Finek iz Končanice, Končanica 93 – drvni tehničar, kao jedini prijavitelj.

III.
	Izabrani kandidat stupa na posao sa danom 01. travnja 2023. godine.

IV.
	Sa izabranim radnikom ravnateljica Češkog dječjeg vrtića sklopit će ugovor o radu na neodređeno vrijeme na nepuno radno vrijeme.
	U slučaju da izabrani kandidat odbije izbor, raspisat će se novi natječaj.

V.
	Ova Odluka stupa na snagu danom donošenja.

							       PREDSJEDNICA UPRAVNOG VIJEĆA
								     ČEŠKOG DJEČJEG VRTIĆA
									  KONČANICA
									  Marija Kubišta, v.r.


